Elektitaj Poemoj de Heinrich Heine/Krepuskiĝas la vespero
Krepuskiĝas la vespero
Super arboj, verdaj kampoj;
Sur ĉiel' arĝenta luno
Lumas dolĉe tra la sfero.

Ĉe l' rivero zumas grilo,
Kaj la akvo ekmoviĝas;
Aŭdas la migranto plaŭdon
Kaj spiradon en trankvilo.

Jen, ĉe la rivero, sola,
Banas sin la belelfino;
Brak' kaj nuko, blankaj, ĉarmaj,
Brilas en la lumo mola.

Germana lingvo
Poezio

de:Dämmernd liegt der Sommerabend
en:Littell's Living Age/Volume 143/Issue 1852/Summer Eve
fi:Hämyään luo kesäilta
ru:Гаснет летний вечер; тенью (Гейне; Быков)
ru:Летний вечер тихо брежжит (Гейне; Бальмонт)